Oppland

Oppland is a Provinz (Fylke) in Norwegn, wejche an de Fylken Sør-Trøndelag, Møre og Romsdal, Sogn og Fjordane, Buskerud, Akershus, Oslo und Hedmark grenzt. Ofong Jenna 2014 woar de Bevejkarung bei 187.820 Eihwohna (3,70 % vo da Gsomtbevejkarung vo Norwegn). De Fläch vom Fylke betrogt 25.192 km² (Londfläch 23.785 km²). Da Vawoitungssitz befindt se in Lillehammer.

Oppland eastreckt se iwa de groußn Seen Mjøsa, Randsfjord und Sperillen in de Gebiage Jotunheimen und Rondane. A bsondara Wiatschofdsfaktor vo da Gengd is da Tourismus in de londschoftlich reizvoin Gebiagsregiona, dem Gudbrandsdal, dem Valdrestal und de Ortschoftn. Zoireiche Museen dokumentian de kuituareje Identität vo da Gengd. Duach des Valdres fliaßt de Begna, duach des Gudbrandsdal da Gudbrandsdalslågen. Do hod de schottische Armee 1612 des norwegische Festlond ogriffa. In Oppland befindn se de Städt Lillehammer und Gjøvik sowia de beidn hechstn Beage vo Norwegn, Glittertind und Galdhøpiggen.

 Kommunen 
(Eihwohna am 1. Jenna 2014)

 Gausdal (6.237)
 Lillehammer (27.028)
 Øyer (5.090)
 Dovre (2.704)
 Lesja (2.076)
 Lom (2.361)
 Skjåk (2.264)
 Vågå (3.686)
 Nord-Fron (5.765)
 Ringebu (4.495)
 Sel (5.974)
 Sør-Fron (3.191)
 Gran (13.607) 
 Jevnaker (6.516)
 Lunner (8.952)
 Gjøvik (29.668)
 Søndre Land (5.701)
 Vestre Toten (13.075)
 Østre Toten (14.777)
 Nordre Land (6.700)
 Etnedal (1.408)
 Nord-Aurdal (6.417)
 Sør-Aurdal (3.133)
 Vestre Slidre (2.187)
 Øystre Slidre (3.206)
 Vang (1.602)

 Im Netz 
 Oppland auf snl.no im Store norske leksikon (norwegisch)